Zmluva o združenej dodávke elektriny

uzatvorená v zmysle zákona č. 251/2012 Z. z. o energetike a o zmene niektorých zákonov a zákona č. 513/1991 Z. z. Obchodného zákonníka v znení neskorších predpisov (ďalej len

„zmluva“)

ODBERATEĽ

Názov: Považská vodárenská spoločnosť, a.s.

Sídlo: Nová 133, 017 46 Považská Bystrica

V zastúpení: Ing. Peter Bočinec – člen predstavenstva

Ing. Marta Kazimírová - člen predstavenstva

IČO: 36672076

DIČ: 2022237547

IBAN: SK21 0200 0000 0000 0210 4372

Zapísaná: Obchodný register, Okresný súd Trenčín, oddiel: Sa, vložka č. 10421/R

ďalej len „Odberateľ“

DODÁVATEĽ

Názov: *doplní dodávateľ*

Sídlo:

V zastúpení:

IČO:

DIČ:

IČ DPH:

Zápis:

IBAN:

Zapísaná:

ďalej len „Dodávateľ“

Preambula

Zmluvné strany uzatvárajú túto zmluvu s cieľom zabezpečenia plynulých a spoľahlivých dodávok a distribúcie elektriny pre Odberateľa, pričom obidve zmluvné strany chápu záväzky vyplývajúce z tejto zmluvy tak, že tieto majú zabezpečiť implementáciu postupov a vzájomných vzťahov pre odvetvie elektroenergetiky v rozsahu vyplývajúcom z liberalizácie trhu s elektrinou. Táto zmluva sa uzatvára na základe verejného obstarávania v rámci zákazky Dodávka elektrickej energie a po vzájomnej dohode zmluvných strán v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len ObchZ), v súlade so zákonom č. 251/2012 Z.z. o energetike (ďalej len ZOE), vyhláškou ÚRSO č. 24/2013 Z.z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len Vyhláška), zákonom č. 250/2012 Z.z. o regulácii v sieťových odvetviach (ďalej len ZOR) a ďalšími všeobecne záväznými právnymi predpismi vzťahujúcimi sa na oblasť elektroenergetiky. Táto zmluva zahŕňa distribučnú zmluvu a zmluvu o dodávke elektriny v režime prenesenej zodpovednosti za odchýlku, pričom zodpovednosť za odchýlku preberá Dodávateľ. Táto zmluva nezahŕňa zmluvu o pripojení k distribučnej sústave. Vzhľadom na to, že distribúcia elektriny je služba podliehajúca regulácii, ustanovenia v tejto zmluve, týkajúce sa distribúcie elektriny, sa riadia pravidlami schválenými Úradom pre reguláciu sieťových odvetví SR (ďalej len URSO) pre prevádzkovateľa distribučnej sústavy (ďalej len „PDS“), ku ktorej sú odberné miesta Odberateľa, špecifikované v tejto zmluve pripojené.

V prípade ukončenia platnosti tejto zmluvy z dôvodu zmeny Dodávateľa elektriny Odberateľom, Odberateľ je povinný zabezpečiť uzatvorenie distribučnej zmluvy s príslušným PDS.

Pojmy a definície používané v tejto zmluve vychádzajú zo zákona č. 251/2012 Z. z. o energetike a o zmene niektorých zákonov ( „zákon o energetike“), príslušných vyhlášok Ministerstva hospodárstva SR, vyhlášok, výnosov a rozhodnutí URSO, Prevádzkového poriadku PDS vrátane príloh a ostatných všeobecne záväzných právnych predpisov pre odvetvie elektroenergetiky, ktoré vyplývajú z liberalizácie trhu s elektrinou.

I. Predmet zmluvy

1. Distribúcia elektriny

Predmetom plnenia tejto zmluvy je záväzok Dodávateľa zabezpečiť Odberateľovi distribúciu elektriny v štandardnom zabezpečení a ostatné služby spojené s užívaním sústavy pre všetky odberné miesta uvedené v Prílohe č. 1 tejto zmluvy za nasledujúcich podmienok:

1. Odberateľ plní povinnosti, ktoré mu ukladá zákon o energetike a príslušné vykonávacie predpisy zákona.
2. Odberateľ má s príslušným PDS uzatvorenú zmluvu o pripojení k distribučnej sústave, okrem prípadov, kedy Odberateľ už bol pripojený na distribučnú sústavu príslušného PDS.
3. Odberateľ spĺňa podmienky stanovené „Prevádzkovým poriadkom PDS“.
4. Distribúcia elektriny sa riadi aktuálne platným Prevádzkovým poriadkom príslušného PDS a Technickými podmienkami príslušného PDS, ktoré sú platné pre distribučnú sústavu, do ktorej sú odberné miesta, uvedené v Prílohe č. 1, pripojené.
5. Záväzok Dodávateľa zabezpečiť Odberateľovi distribúciu elektriny v zmysle tejto zmluvy sa zo strany Dodávateľa považuje za splnenú uzatvorením rámcovej distribučnej zmluvy s PDS do ktorého distribučnej sústavy je konkrétne odberné miesto pripojené a udržiavaním takejto rámcovej distribučnej zmluvy v platnosti po dobu trvania tejto zmluvy.

Táto časť zmluvy je uzavretá podľa § 269 ods. 2 Obchodného zákonníka a príslušných ustanovení zákona o energetike. Technická špecifikácia odberného(ných) miesta(miest), ktorá poskytuje všetky informácie potrebné pre distribúciu elektriny, je uvedená v Prílohe č. 2 tejto zmluvy.

1. Dodávka elektriny

Predmetom plnenia tejto zmluvy je záväzok Dodávateľa opakovane dodávať Odberateľovi dohodnuté množstvo elektriny v režime prenesenej zodpovednosti za odchýlku pre spotrebu vo všetkých odberných miestach uvedených v Prílohe č. 1 tejto zmluvy za nasledujúcich podmienok:

1. Technický a právny stav predmetných odberných miest umožňuje distribúciu elektriny.
2. Odberateľ má dohodnuté množstvo elektriny, na ktoré sa vzťahuje dodávka elektriny.
3. Odberateľ a Dodávateľ majú dohodnutú cenu za dodávku elektriny.
4. Odberateľ dodržiava platobné podmienky uvedené v tejto zmluve.
5. Odberateľ si zvolil režim prenesenej zodpovednosti za odchýlku a Dodávateľ preberá touto zmluvou za Odberateľa zodpovednosť za odchýlku spôsobenú Odberateľom v zmysle všeobecne platného právneho predpisu upravujúceho pravidlá pre fungovanie trhu s elektrinou. Prenesená zodpovednosť za odchýlku platí v prípade, že Odberateľ bude mať počas trvania tejto zmluvy dodávku elektriny do všetkých odberných miest určených v tejto zmluve len od Dodávateľa.

Táto časť zmluvy, pokiaľ nie je zmluvnými stranami dohodnuté inak, sa riadi ustanoveniami § 409 a nasl. Obchodného zákonníka a príslušných ustanovení zákona.

1. Predmetom tejto zmluvy je záväzok Odberateľa odobrať dohodnuté množstvo elektriny a platiť Dodávateľovi za plnenia uvedené v čl. I bod 1.1. a bod 1.2. cenu podľa tejto zmluvy. Pokiaľ v zmluve (vrátane jej príloh) nie je dohodnuté inak, považuje sa za dohodnuté množstvo elektriny, množstvo elektriny, ktoré je obojstranne písomne potvrdené obidvoma zmluvnými stranami pre obdobie platnosti zmluvy.
2. Podpisom tejto zmluvy Odberateľ poveruje Dodávateľa na konanie v oblasti distribúcie elektriny v distribučnej sústave PDS.
3. V prípade porušenia bodov 1.1.1., 1.1.2., 1.1.3., 1.2.2., 1.2.3., 1.2.4., 1.2.5. sa má za to, že Odberateľ odoberá elektrinu v rozpore s touto zmluvou.
4. Dodávka silovej elektriny je splnená prechodom elektriny z distribučnej sústavy, ku ktorej je odberné miesto Odberateľa pripojené (ďalej len „PDS“) do odberného miesta Odberateľa, t.j. prechodom elektriny cez odovzdávacie miesto, v ktorom sa zároveň uskutočňuje prechod vlastníckych práv k dodanej silovej elektrine a nebezpečenstvo škody.

II. Platnosť a účinnosť zmluvy, doba plnenia zmluvy

1. Zmluva nadobúda platnosť dňom jej podpisu oboma zmluvnými stranami a účinnosť (t.j. dodávka elektriny bude uskutočňovaná) dňom 01.01.2023 od 00.00 hod., nie však skôr, ako dňom nasledujúcim po dni jej zverejnenia v súlade s ustanoveniami § 47a ods. 1 Občianskeho zákonníka a súvisiacich právnych predpisov a uzatvára sa na dobu určitú do 31.12.2025 do 24.00 hod.

2.2. Táto zmluva platí pre všetky odberné miesta Odberateľa uvedené v Prílohe č. 1 tejto zmluvy.

III. Cena za predmet plnenia

1. Cena za poskytnutie distribúcie elektriny, prenosu elektriny, za poskytovanie systémových služieb a nákladov na prevádzkovanie systému a ostatné poplatky schválené URSO (predmet plnenia podľa čl. I bod 1.1. tejto zmluvy) sú určené podľa platných cenových rozhodnutí URSO. V prípade ich zmeny alebo zavedenia nových poplatkov alebo nových daní príslušnými štátnymi orgánmi SR, ktoré sa týkajú plnenia podľa tejto zmluvy, má Dodávateľ právo požadovať od Odberateľa ich zaplatenie a Odberateľ sa ich zaväzuje zaplatiť. Dodávateľ má právo požadovať od Odberateľa aj zaplatenie zvýšených nákladov, ktoré budú mať vplyv na cenu, a ktoré budú zavedené ÚRSO-m alebo rozhodnutiami štátnych orgánov SR, a ktoré Dodávateľ nebude môcť ovplyvniť, pokiaľ tak stanoví zákon alebo iný všeobecne záväzný predpis.
2. Ceny dodávky elektriny (predmet plnenia podľa čl. I bod 1.2. tejto zmluvy) sú dohodnuté zmluvnými stranami ako ceny dohodou podľa zákona č. 18/1996 Z. z. o cenách.
3. Ceny dodávky elektriny sú uvedené pre jednotkové množstvo MWh a to EUR/MWh v režime prevzatej zodpovednosti za odchýlku.
4. Všetky ceny podľa bodu 3.1., 3.2. a 3.10 sú bez dane z pridanej hodnoty a bez spotrebnej dane z elektriny a bez odvodu do Národného jadrového fondu. DPH, spotrebná daň z elektriny a odvod do NJF budú fakturované podľa platných právnych predpisov.
5. Odberateľ sa zaväzuje odoberať elektrinu od Dodávateľa od 01.01.2023 do 31.12.2025 (ďalej len „Zmluvné obdobie“) pre všetky odberné miesta Odberateľa uvedené v Prílohe č. 1 tejto zmluvy.
6. Celkovým zmluvne dohodnutým množstvom elektriny, pre všetky odberné miesta podľa tejto zmluvy je:

pre rok 2023 - 5 200 MWh,

pre rok 2024 – 5 200 MWh,

pre rok 2025 – 5 200 MWh.

1. Odberateľ objednáva na každý kalendárny rok zmluvne dohodnuté množstvo elektriny po častiach, v tzv. tranžiach.
2. Jednotlivé tranže inicializuje Odberateľ, a to formou požiadavky o realizáciu tranže zaslanou Dodávateľovi elektronickou poštou na dve vopred dohodnuté e-mailové adresy a to do 14,00 hod. v deň (len v pracovné dni) kedy má byť tranža realizovaná. Požiadavka bude obsahovať identifikáciu Odberateľa (IČO, názov), určenie obdobia dodávky (rok), objem dodávky (MWh). Po potvrdení prijatia požiadavky zo strany Dodávateľa sa táto stáva pre obidve zmluvné strany záväzná a zrušiť ju možno len po vzájomnej dohode oboch zmluvných strán. Dodávateľ môže tranžu jednostranne odmietnuť len v prípade, že existujú objektívne príčiny, pre ktoré Dodávateľ nemôže požadovanú tranžu uskutočniť – v takomto prípade je Dodávateľ povinný bezodkladne Odberateľa informovať o nemožnosti uskutočniť tranžu a zdôvodniť svoje konanie. V prípade úspešnej realizácie tranže Dodávateľ vystaví doklad „Konfirmácia a záväzná objednávka *‘poradové číslo tranže‘*“ (ďalej len Konfirmácia) a doručí ho Odberateľovi (elektronickou poštou vo formáte „.pdf“ alebo osobne) k písomnému potvrdeniu, a to najneskôr nasledujúci deň po realizácii tranže. Odberateľ Konfirmáciu písomne potvrdí najneskôr do 15:00 hod. v ten istý deň. Písomné potvrdenie Konfirmácie môže Odberateľ odmietnuť len v prípade, že táto je v zjavnom rozpore s požiadavkou o realizáciu tranže.

Každá Konfirmácia bude obsahovať najmä:

* celkový objem tranže (MWh),
* cenový index, vzťažnú cenovú hladinu (€/MWh), priemernú indikovanú cenu (€/MWh), záväznú jednotarifnú cenu (€/MWh).

3.9 Odberateľ môže realizovať v každom kalendárnom roku maximálne 4 tranže, pričom:

* minimálny objem jednotlivej tranže okrem poslednej tranže je 1 000 MWh,
* posledná tranža musí byť zrealizovaná najneskôr do 14.12. kalendárneho roka predchádzajúcemu roku dodávky,
* poslednú tranžu musí Odberateľ zreteľne a jednoznačne označiť ako poslednú,
* v prípade, ak Odberateľ neobjedná prostredníctvom tranží celkové zmluvne dohodnuté množstvo elektriny podľa bodu 3.6 k poslednému možnému dňu nákupu tranže, Odberateľ a Dodávateľ sa pre takýto prípad dohodli, že Dodávateľ zrealizuje tranžu za Odberateľa (tzv. automatická tranža) v termíne do 5 pracovných dní od posledného možného dňa nákupu tranže, a to v objeme zodpovedajúcom rozdielu objemu celkového záväzne dohodnutého množstva elektriny uvedeného v bode 3.6. a objemu objednaných tranží pre príslušný kalendárny rok.
  1. Cena dodávky elektriny v režime s prevzatím zodpovednosti za odchýlku Dodávateľom sa stanoví nasledovne:
* indikovaná priemerná cena (IPC) sa stanoví pre každú tranžu zvlášť, a to ako:

**IPC = k x YBL (€/MWh)**

* kde **k** je cenová konštanta vo výške x,xxxx. (doplnené z elektronickej aukcie)
* kde **YBL** je cena produktu EEX-PXE Slovakian Power Futures – Baseload – Year - Settlement, pre príslušný rok dodávky na obchodnej platforme Power Exchange Central Europe PXE (ďalej len „cena PXE“) pre pracovný deň, v ktorom je realizovaná tranža.
* indikovaná priemerná cena sa následne rozkontuje do záväznej jednotarifnej ceny,
* po realizácii poslednej tranže (Odberateľ určí, ktorá tranža je posledná; v prípade, že odberateľ neurčí poslednú tranžu, má sa za to, že posledná tranža je tranža realizovaná najbližšie pred termínom 14. 12. alebo automatická tranža) Dodávateľ vykoná výpočet výslednej jednotarifnej ceny ako vážený priemer tarifných cien jednotlivých objednávok a tarifných spotrieb. Následne Dodávateľ vystaví doklad „Rekapitulácia – Detailný rozpis cien a spotrieb “, v ktorom bude uvedené najmä:
* celkové záväzné dojednané množstvo elektriny
* výsledná jednotarifná cena
* indikovaná priemerná cena dodávky.
  1. V prípade vzniku nového odberného miesta Odberateľa (alebo pričlenení iného odberného miesta k jestvujúcim) počas Zmluvného obdobia, Dodávateľ stanoví cenu dodávky elektriny pre predmetné odberné miesto podľa charakteru jeho spotreby a vývoja cien na trhu s elektrinou. Toto sa nevzťahuje na odberné miesto(a) s predpokladanou celkovou ročnou spotrebou do 30 MWh na príslušné zmluvné obdobie.
  2. Odberateľ je povinný skutočne odobrať minimálne 80 % zo záväzne objednaného množstva elektriny. Do vyhodnocovania skutočne odobratej elektriny sa započítavajú aj zmeny dohodnuté medzi Odberateľom a Dodávateľom počas Zmluvného obdobia. Zmluvné strany sa dohodli, že v prípade neodobrania minimálneho množstva elektriny, zisteného vyhodnotením skutočne odobratej elektriny podľa bodu 3.14. tejto Zmluvy, má Dodávateľ právo za neodobratú elektrinu (rozdiel medzi skutočne odobratým množstvom elektriny a hore uvedeným minimálnym množstvom) uplatniť voči Odberateľovi zmluvnú pokutu, ktorá je dohodnutá vo výške 30,00 € za každú neodobratú MWh. Zmluvná pokuta bude fakturovaná samostatnou faktúrou, vystavenou po vyhodnotení Zmluvného obdobia. Zmluvná pokuta nie je predmetom DPH a je splatná do 14 dní odo dňa vyhotovenia faktúry. Zaplatením zmluvnej pokuty nie dotknuté právo Dodávateľa požadovať náhradu škody spôsobenej porušením povinnosti zo strany Odberateľa podľa tohto bodu 3.12. Zmluvy, t.j. povinnosti na ktorú sa vzťahuje zmluvná pokuta. Dodávateľ je oprávnený domáhať sa náhrady škody presahujúcej zmluvnú pokutu.
  3. Odberateľ sa zaväzuje skutočne odobrať maximálne 115 % zo záväzne objednaného množstva elektriny. Do vyhodnocovania skutočne odobratej elektriny sa započítavajú aj zmeny dohodnuté medzi Odberateľom a Dodávateľom počas Zmluvného obdobia. V prípade prekročenia dohodnutého maximálneho množstva, zisteného vyhodnotením skutočne odobratej elektriny podľa bodu 3.14. tejto Zmluvy, má Dodávateľ právo k elektrine odobratej nad rámec dohodnutého množstva uplatniť cenovú prirážku k elektrine odobratej nad rámec záväzne objednaného množstva elektriny (rozdiel medzi skutočne odobratým množstvom elektriny a hore uvedeným maximálnym množstvom). Cenová prirážka je dohodnutá na 34,00 €/MWh a je zvýšením ceny elektriny odobratej nad dohodnutý rámec. Na cenovú prirážku vystaví Dodávateľ doklad o oprave základu dane (faktúru – ťarchopis), v ktorom uvedie čísla faktúr, ku ktorým sa faktúra – ťarchopis vzťahuje. Doklad o oprave základu dane bude vystavený v súlade s § 25 zákona o DPH č. 222/2004 Z. z. v platnom znení. Rozhodným dňom pre vykonanie opravy základu dane je deň, v ktorom Dodávateľ vykonal vyhodnotenie podľa bodu 3.14. tejto Zmluvy. Zaplatením cenovej prirážky nie dotknuté právo dodávateľa požadovať náhradu škody, ktorá dodávateľovi vznikla porušením povinnosti zo strany Odberateľa podľa tohto bodu 3.13. Zmluvy nad rozsah zaplatenej cenovej prirážky - pre vylúčenie pochybností, uplatnená výška škody bude zohľadňovať Odberateľom zaplatenú dohodnutú cenovú prirážku.
  4. Dodávateľ je oprávnený vykonať vyhodnotenie skutočne odobratej elektriny za každý kalendárny rok Zmluvného obdobia uvedeného v bode 3.6. tejto zmluvy. Toto vyhodnotenie bude vykonané súčtom odberov za všetky odberné miesta uvedené v Prílohe č.1, vrátane aktualizácie podľa bodu 3.11. tejto zmluvy k poslednému dňu každého kalendárneho roka Zmluvného obdobia. Vyhodnotenie vykoná dodávateľ najneskôr do 30 dní po ukončení každého kalendárneho roka Zmluvného obdobia. Ak odberateľ neposkytne konečné stavy uvedeným spôsobom, môže dodávateľ vykonať klasifikovaný odhad spotreby. V takom prípade dodávateľ nie je povinný akceptovať reklamáciu k výške odhadu spotreby, ak sa zmluvné strany nedohodnú inak.

IV. Fakturácia a platenie.

1. Faktúry za odobratú elektrickú energiu budú vystavované na každé odberné miesto samostatne alebo budú vystavené súhrnné faktúry za viac odberných miest.
2. Odberateľ a Dodávateľ sa dohodli, že na faktúre za odberné miesto bude vyúčtovanie za predmet plnenia podľa čl. I bod 1.3., pričom smerodajný pre výšku faktúry je celkový súčet jej všetkých položiek.
3. Vyúčtovanie dodanej a distribuovanej elektriny a zaplatených preddavkových platieb za dodanú a distribuovanú elektrinu bude uskutočňované formou faktúry, ktorú Dodávateľ vystaví do 15 pracovných dní po dni zdaniteľného plnenia na základe príslušného odpočtu stavov fakturačného merania. Dňom zdaniteľného plnenia pre vyúčtovanie dodávok je v prípade mesačného odpočtu posledný kalendárny deň v mesiaci, za ktorý sa vyúčtovanie vykonáva, v prípade ročného odpočtu posledný kalendárny deň 12-teho mesiaca roka, za ktorý sa vyúčtovanie vykonáva. Vo vyúčtovacích faktúrach budú odpočítané zaplatené preddavky.
4. Vystavovanie vyúčtovacích faktúr bude realizované:
5. V prípade mesačného odpočtu stavov meradla mesačne.
6. V prípade ročného odpočtu stavov meradla ročne.
7. Splatnosť faktúry je do 14 dní odo dňa jej vystavenia.
8. Odberateľ a Dodávateľ sa dohodli, že Odberateľ bude platiť preddavky.
9. Celková výška preddavkov sa stanovuje vo výške 85% predpokladanej spotreby elektriny na

príslušnom odbernom mieste.

1. V prípade mesačnej fakturácie budú preddavkové platby stanovené mesačne, a to k 15. kalendárnemu dňu v mesiaci, ak v článkoch 3.1. až 3.14. tejto zmluvy, alebo v doklade „Dohoda o platbách za odobratú, ale zatiaľ nevyfakturovanú elektrinu - faktúra (ďalej len „Dohoda“), nie je uvedené inak. Vystavená Dohoda má právne náležitosti daňového dokladu podľa platného zákona o DPH.
2. V prípade ročnej fakturácie budú preddavkové platby stanovené jednou splátkou (jedenkrát ročne), a to do 15. kalendárneho dňa v mesiaci február, ak v článkoch 3.1. až 3.12. tejto zmluvy alebo v Dohode nie je uvedené inak.
3. Preddavkové platby budú platené Odberateľom na základe vystavenej „Dohody o platbách za odobratú, ale zatiaľ nevyfakturovanú elektrinu“ (ďalej len „Dohoda“), vystavenej pre každé odberné miesto samostatne. Vystavená Dohoda je pre účely DPH riadnym daňovým dokladom, vystaveným v súlade s platným zákonom o DPH.
4. Zmluvné strany sa dohodli, že odo dňa, kedy je Dodávateľ akýmkoľvek spôsobom informovaná o zmene Dodávateľa na dodávku elektriny do odberných miest podľa tejto zmluvy, bude Odberateľ platiť zálohové platby vo výške 100% predpokladanej spotreby za zostávajúce obdobie platnosti zmluvy.
5. Preddavkové platby budú platené Odberateľom na základe vystavenej Dohody, ktorú je oprávnený Dodávateľ vystaviť na každé odberné miesto samostatne. Vystavenie Dohody ako dokladu k úhrade preddavkových platieb nepodlieha schváleniu Odberateľom. Dohoda sa stáva nedeliteľnou súčasťou Zmluvy okamihom jej vystavenia a doručenia Odberateľovi. Dohoda sa považuje za doručenú (okrem spôsobu doručenia podľa čl. 14.1. zmluvy) tiež okamihom, ak Odberateľ začne uhrádzať preddavkové platby podľa vystavenej Dohody.
6. Dodávateľ je oprávnený obmedziť a prerušiť dodávku elektriny a distribučné služby do odberných miest Odberateľa, a za tým účelom vo vlastnom mene požiadať PDS o obmedzenie a prerušenie distribučných služieb, ak je Odberateľ v omeškaní s úhradu faktúry alebo jej časti podľa zmluvy, a ak si Odberateľ nesplnil povinnosť uhradiť platbu ani v dodatočnej lehote, ktorú mu poskytol Dodávateľ v písomne výzve s upozornením, že dodávka elektriny a distribučné služby budú obmedzené a prerušené. Písomná výzva Dodávateľa podľa predchádzajúcej vety sa považuje za doručenú Odberateľovi dňom prevzatia zásielky alebo dňom odmietnutia prevzatia zásielky alebo dňom jej uloženia na pošte, aj keď sa ojej uložení Odberateľ nedozvedel. Dodávateľ v takomto prípade nezodpovedá za vzniknutú škodu ani za ušlý zisk Odberateľa. Dodávateľ je v takomto prípade oprávnený účtovať Odberateľovi poplatok za znovupripojenie odberného miesta podľa platného cenníka služieb distribúcie príslušného PDS, ktorý sa Odberateľ zaväzuje zaplatiť. Dodávateľ je taktiež oprávnený účtovať Odberateľovi náklady spojené s odoslaním písomnej výzvy podľa prvej vety.
7. V prípade, že Odberateľ nezaplatí faktúru v plnej výške, čiastková úhrada sa rozráta na jednotlivé položky vo faktúre v percentuálnom pomere ich fakturovanej výšky.
8. V prípade, že Odberateľ opakovane nedodržiava termíny splatnosti peňažných záväzkov podľa tejto zmluvy alebo opakovane neuhrádza preddavky v zmysle Dohody, Dodávateľ je oprávnený požadovať od Odberateľa poskytnutie peňažnej zábezpeky (kaucie) vo výške až do trojnásobku očakávaných priemerných mesačných platieb za elektrinu, pokiaľ nie je dohodnutý iný spôsob poskytnutia zábezpeky. Odberateľ je povinný bez zbytočného odkladu takejto požiadavke Dodávateľa vyhovieť, pričom porušenie tejto povinnosti sa považuje za podstatné porušenie zmluvy.
9. Dojednanie o výške a počte preddavkových platieb, ako aj o dobe splatnosti faktúr v zmysle vyššie uvedených ustanovení tohto článku vychádzalo v čase uzatvorenia tejto zmluvy z predpokladu plnenia si peňažných záväzkov zo strany Odberateľa voči Dodávateľovi riadne a včas. Zmluvné strany berú a vedomie a súhlasia so skutočnosťou, že Dodávateľ je oprávnený jednostranne (oznámením Odberateľovi) upraviť dohodnuté platobné podmienky (výška a počet preddavkových platieb, doba splatnosti faktúr) v prípade neuhradenia preddavku alebo faktúry zo strany Odberateľa včas alebo v prípade neuhradenia preddavku alebo faktúry v celej stanovenej výške. Odberateľ súhlasí s uvedeným oprávnením Dodávateľa.
10. V prípade, že Odberateľ je v omeškaní s úhradou peňažných záväzkov podľa Zmluvy, Dodávateľ má právo Odberateľom uhradené platby započítať najskôr na splatné úroky z omeškania, sankčné poplatky, zmluvné pokuty, poplatky a potom na splatnú istinu alebo jej časť, a to bez ohľadu nato, že Odberateľ určí, ktorý peňažný záväzok si plní. Za písomné oznámenie započítania sa považuje aj oznámenie o započítaní vzájomných peňažných pohľadávok vo vyúčtovacej faktúre.

V. Meranie

1. Typ meracej súpravy určenej pre meranie elektrickej energie je určené v Prílohe č. 2 Technická špecifikácia odberného miesta. Overovanie meradiel sa riadi vyhláškou č. 169/2019 Z. z. v znení neskorších predpisov. Zásady merania elektrickej energie stanovuje „Prevádzkový poriadok PDS“.
2. Spôsob oznámenia termínu výmeny určeného meradla a informácie o dôvodoch výmeny určeného meradla, ako aj informáciu o náhradnom spôsobe určenia množstva dodanej elektriny v prípade poruchy určeného meradla alebo mimo určeného termínu odpočtu sú stanovené v „Prevádzkovom poriadku PDS“, v ktorom zásobovacom území sa určené meradlo nachádza.
3. PDS písomne oznámi termín a dôvody výmeny určeného meradla za účelom jeho preskúšania v metrologickom laboratóriu. V prípade iného druhu výmeny je zákazník o uvedenom informovaný ústne, v prípade reklamácie je informovaný písomne.
4. Spôsob určenia náhradných hodnôt určeného meradla bude stanovený v zmysle platného „Prevádzkového poriadku PDS“.

VI. Úrok z omeškania

1. Pre prípad omeškania Odberateľa s úhradou svojho peňažného záväzku podľa tejto zmluvy je Dodávateľ oprávnený požadovať úrok z omeškania vo výške 0,03 % z dlžnej sumy za každý deň omeškania. Odberateľ je povinný uhradiť vyúčtovaný úrok z omeškania do dátumu splatnosti uvedenom na faktúre.
2. Úrok z omeškania bude vyúčtovaný spravidla vo faktúre nasledujúcej po termíne úhrady peňažného záväzku.

VII. Vylúčenie zodpovednosti

1. Pre účely zmluvy znamenajú okolnosti vylučujúce zodpovednosť (vyššia moc) také mimoriadne a neodvrátiteľné udalosti alebo okolnosti a ich bezprostredné následky, ktoré sú mimo kontrolu ktorejkoľvek zmluvnej strany, a ktoré zmluvnej strane zabránia alebo bezprostredne ovplyvnia riadne a úplné plnenie zmluvných povinností, vyplývajúcich zo zmluvy. Týmito udalosťami môžu byť najmä živelné pohromy, vojna, sabotáž, teroristické akcie, blokáda, požiar, štrajk, epidémia a pod. Rovnaké právne následky, ako sú uvedené prípady vyššej moci, môže mať zmena zákonov SR, alebo iných právnych predpisov, pokiaľ zásadným spôsobom ovplyvní kontraktačný systém Dodávateľa s dôsledkom nemožnosti jeho kontinuovania a súčasnej nemožnosti hospodársky únosnej alternatívy.

VIII. Riešenie sporov

1. V prípade vzniku sporov z tejto zmluvy sa zmluvné strany zaväzujú prijať všetky dostupné opatrenia zabezpečujúce ich konkrétne vyriešenie. Spory vzniknuté z tejto zmluvy sa zaväzujú zmluvné strany vysporiadať prednostne vzájomnou dohodu a v prípade, že k dohode alebo zmieru nedôjde, bude takýto spor predložený na rozhodnutie súdu, príslušnosť ktorého bude stanovená v zmysle Civilného sporového poriadku.

IX. Ukončenie Zmluvy

1. V prípade zmeny Odberateľa (právneho subjektu) na ktoromkoľvek odbernom mieste podľa tejto Zmluvy má Odberateľ právo požiadať Dodávateľa o ukončenie dodávky a distribúcie elektriny na niektorom z odberných miest, pričom takáto zmena bude predmetom dohody o zmene zmluvy a príslušných príloh zmluvy. Dodávateľ bezdôvodne neodoprie požiadavku Odberateľa na ukončenie dodávky a distribúcie elektriny do niektorého odberného miesta, pričom Dodávateľ je oprávnený požadovať pred ukončením dodávky a distribúcie elektriny vysporiadanie všetkých záväzkov Odberateľa na odbernom mieste, v ktorom bude dodávka a distribúcia elektriny dohodou zmluvných strán ukončená.
2. Zmluvné strany sú oprávnené od tejto zmluvy odstúpiť v prípadoch určených obchodným zákonníkom. Podstatné porušenie povinnosti podľa tejto zmluvy zo strany Odberateľa sa považuje najmä:
3. opakované po sebe nasledujúce omeškanie so zaplatením vyúčtovacích faktúr za plnenie poskytované podľa tejto zmluvy,
4. omeškania o viac ako 14 dní so zaplatením akýchkoľvek platieb podľa tejto zmluvy (napr. pokút, zálohových resp. preddavkových platieb, úrokov z omeškania a náhrad) v stanovených termínoch, a to po výzve Dodávateľa,
5. nedodržanie plnenia akýchkoľvek peňažných záväzkov vyplývajúcich z iných dohôd z ktorých vyplýva záväzok Odberateľa uhradiť Dodávateľovi peňažnú sumu (napr. Dohoda o pristúpení k dlhu, Dohoda o uznaní záväzku a splátkach dlhu a pod.)
6. neumožnenie prístupu k meraciemu zariadeniu za účelom vykonania kontroly, odpočtu, údržby alebo výmeny, a to ani po výzve Dodávateľa,
7. poškodenie meracieho zariadenia zo strany Odberateľa alebo neoznámenie skutočnosti, že meracie zariadenie bolo poškodené treťou osobou (pokiaľ o tom preukázateľne vedel), alebo odcudzené. Odberateľ je povinný poškodenie meracieho zariadenia alebo odcudzenie meracieho zariadenie oznámiť Dodávateľovi bez zbytočného odkladu.
8. v prípade ak nedôjde k začatiu dodávky elektriny podľa tejto zmluvy z dôvodu nečinnosti trvajúcej viac ako 14 dní od účinnosti tejto zmluvy alebo zmarenia zo strany Odberateľa,
9. začatie konkurzného alebo reštrukturalizačného konania na majetok Odberateľa v zmysle zákona č. 7/2005 Z. z.
10. Odberateľ je oprávnený túto zmluvy vypovedať v nasledujúcich prípadoch :
11. opakované bezdôvodné obmedzenie alebo prerušenie dodávok elektriny,
12. opakované bezdôvodné neposkytovanie distribúcie elektriny,
13. opakované nedodržanie štandardov kvality dodávky elektriny.
14. začatie konkurzného alebo reštrukturalizačného konania na majetok Dodávateľa v zmysle zákona č. 7/2005 Z. z.
15. Odstúpenie od zmluvy musí byť odôvodnené a vykonané písomne a doručené druhej zmluvnej strane. Odstúpenie od zmluvy je účinné okamihom jeho doručenia alebo neskorším dňom uvedeným v odstúpení. S odstúpením od zmluvy nezaniká nárok Dodávateľa na vymáhanie všetkých záväzkov Odberateľa vyplývajúcich zo zmluvy a jej príloh, vrátane

platieb za neodobratú elektrinu a cenových prirážok za elektrinu odobratú nad rámec záväzne objednaného množstva elektriny.

1. V prípade odstúpenia od tejto zmluvy je Odberateľ povinný v zmysle platných právnych predpisov

uzatvoriť samostatnú zmluvu o distribúcií. V prípade podstatného porušenia tejto zmluvy zo strany Odberateľa je Dodávateľ oprávnený aj bez vyzvania prerušiť alebo obmedziť distribúciu elektriny bez nároku Odberateľa na náhradu škody.

1. Zmluvné strany sa dohodli, že v prípade podstatného porušenia Zmluvy definovaného v bode 9.2. alebo v bode 9.3. tejto zmluvy druhou zmluvnou stranou, má zmluvná strana, ktorá bola týmto podstatným porušením Zmluvy dotknutá právo Zmluvu vypovedať. Výpoveď musí byť vykonaná písomne, pričom v nej bude špecifikovaný dôvod výpovede podľa bodu 9.2. alebo 9.3. tejto Zmluvy. Výpovedná doba je 3 mesiace a začína plynúť prvým dňom v mesiaci nasledujúceho po mesiaci, v ktorom bola doručená výpoveď druhej zmluvnej strane.

X. Reklamácie

1. Ak vzniknú chyby pri fakturácii elektriny nesprávnym odpočtom, použitím nesprávnej konštanty, použitím nesprávnej sadzby, početnou chybou a pod., majú Odberateľ a Dodávateľ nárok na vyrovnanie nesprávne fakturovaných čiastok.
2. Reklamácia neoprávňuje poškodenú stranu k nezaplateniu faktúry.
3. Strana, na ktorú bola reklamácia smerovaná, oznámi výsledok šetrenia druhej strane v lehote 30 dní odo dňa, kedy reklamáciu obdržala.
4. V prípade, že výsledkom šetrenia reklamácie je dobropis, resp. ťarchopis, povinná zmluvná strana zrealizuje úhradu v lehote splatnosti aká je dohodnutá pre vyúčtovacie faktúry.
5. Všetky ostatné náležitosti a postupy pri reklamácii sa riadia platnými zákonnými ustanoveniami.
6. Odberateľ môže uplatniť reklamáciu písomne prostredníctvom e-mailu zaslaného kontaktnej osobe uvedenej v tejto zmluve písomne využitím poštových služieb na adresu Dodávateľa.

XI. Neoprávnený odber

1. Neoprávnený odber je, v súlade s § 46 zákona o energetike, odber elektriny:
2. bez uzavretej zmluvy o:
3. pripojení do distribučnej sústavy alebo o pripojení do prenosovej sústavy alebo v rozpore s touto zmluvou,
4. dodávke alebo združenej dodávke elektriny,
5. zúčtovaní odchýlky alebo prevzatí zodpovednosti za odchýlku alebo,
6. prístupe do distribučnej sústavy a distribúcii elektriny alebo prístupe do prenosovej sústavy a prenose elektriny
7. bez určeného meradla alebo s určeným meradlom, ktoré v dôsledku neoprávneného zásahu Odberateľa nezaznamenáva, alebo nesprávne zaznamenáva odber elektriny,
8. meraný určeným meradlom, na ktorom bolo porušené zabezpečenie proti neoprávnenej manipulácii, a ktoré nezaznamenáva alebo nesprávne zaznamenáva odber elektriny, alebo určeným meradlom, ktoré nebolo namontované prevádzkovateľom sústavy
9. ak odberateľ elektriny zabránil prerušeniu distribúcie elektriny alebo ak po predchádzajúcej výzve prevádzkovateľa distribučnej sústavy neumožnil prerušenie distribúcie elektriny vykonané na základe žiadosti dodávateľa, s ktorým má uzavretú zmluvu o združenej dodávke elektriny; takýto odber sa považuje za neoprávnený odo dňa , keď odberateľ elektriny zabránil prerušeniu distribúcie alebo neumožnil prerušenie distribúcie elektriny.

XII. Informácie o cenách a spôsoby informovania

1. Informácie o cenách elektriny, podmienkach dodávky, distribúcie elektriny, ako aj informácie o cenníku služieb môže Odberateľ získať na internetovej stránke Dodávateľa alebo u kontaktných osôb Dodávateľa. Ďalšie informácie o aktuálnych cenách za distribuovanú a dodanú elektrinu si môže Odberateľ overiť na webových stránkach [www.urso.qov.sk](http://www.urso.qov.sk).
2. Odberateľ môže získať informácie o pôvode elektriny a podiele jednotlivých druhov primárnych energetických zdrojov na dodanej elektrine v predchádzajúcom roku a informácie o vplyve primárnych zdrojov elektriny na životné prostredie alebo verejné zdroje takýchto informácií na internetovej stránke Dodávateľa.
3. Všetky písomnosti budú Odberateľovi doručované prednostne poštou, po vzájomnej dohode elektronicky formou e-mailu na dohodnutú e-mailovú adresu. Faktúry môžu byť zasielané aj elektronicky e-mailom overené zaručeným elektronickým podpisom.

Informovanie o Dodávateľovi poslednej inštancie:

1. Dodávateľ poslednej inštancie je povinný dodávať elektrinu odberateľom elektriny, ktorí sú pripojení k sústave, a ktorých dodávateľ stratil spôsobilosť dodávať elektrinu podľa § 18 odsek 6 zákona o energetike alebo ak dôjde k zastaveniu procesu zmeny dodávateľa elektriny a zároveň ku dňu prerušenia dodávok elektriny nemajú zabezpečenú dodávku iným spôsobom. Dodávateľ poslednej inštancie je povinný dodávať elektrinu najviac počas troch mesiacov. Dodávka poslednej inštancie začína dňom nasledujúcim po dni, v ktorom pôvodný dodávateľ stratil spôsobilosť dodávať elektrinu. Skutočnosť, že dodávateľ elektriny stratil spôsobilosť dodávať elektrinu podľa § 18 odsek 6 zákona o energetike alebo ak dôjde k zastaveniu procesu zmeny dodávateľa elektriny a zároveň odberateľ elektriny ku dňu prerušenia dodávok elektriny nemá zabezpečenú dodávku iným spôsobom, oznámi odberateľovi bezodkladne prevádzkovateľ sústavy, do ktorej je odberateľ elektriny pripojený, a to v rozsahu podľa vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom (ďalej len „Pravidlá trhu“). Informácia koncovým odberateľom elektriny o začiatku dodávky poslednej inštancie obsahuje poučenie o dôvodoch vzniku dodávky poslednej inštancie, dobe jej trvania a možnostiach jej ukončenia. Dodávateľom poslednej inštancie je držiteľ povolenia na dodávku elektriny, ktorý dodáva elektrinu koncovým odberateľom elektriny, ktorého rozhodnutím určí Úrad pre reguláciu sieťových odvetví. Režim dodávky poslednej inštancie je upravený v § 18 zákona o energetike a v § 36 Pravidlá trhu.

Informovanie o štandardoch kvality:

1. Štandardy kvality prenosu elektriny, distribúcie elektriny a dodávky elektriny stanovuje vyhláška č. 236/2016 Z. z. Detailné informácie za predchádzajúci rok sú zverejnené na webovej stránke Dodávateľa.
2. Dodávateľ má vypracované štandardy kvality v zmysle vyhlášky č. 236/2016 Z. z. v znení neskorších predpisov. Štandardy kvality sú vyhodnocované pravidelne. V prípade zistenia porušenia týchto štandardov kvality dodávky elektriny Dodávateľ odosiela kompenzačnú platbu a oznámenie o kompenzačnej platbe Odberateľovi u ktorého došlo k porušeniu.

Prerušenie distribúcie a/alebo dodávky elektriny:

1. Distribúcia elektriny do odberného miesta Odberateľa môže byť prerušená alebo obmedzená za podmienok ustanovených v Zákone o energetike a v súvisiacich právnych predpisoch, všeobecne záväzných právnych predpisoch a/alebo v Prevádzkovom poriadku PDS alebo z dôvodov vyššej moci (okolnosti vylučujúce zodpovednosť). Ak Odberateľ neumožní PDS prerušenie distribúcie elektriny, bude jeho ďalší odber považovaný za odber v rozpore so Zmluvou.
2. PDS má právo bez nároku Odberateľa na náhradu škody prerušiť alebo obmedziť distribúciu elektriny do odberných miest Odberateľa v prípadoch uvedených v § 31 ods. 1 písm. e) Zákona o energetike, ak PDS takéto prerušenie alebo obmedzenie distribúcie sám nezavinil a Prevádzkovateľ prenosovej sústavy má právo obmedziť alebo prerušiť prenos elektriny z dôvodov ustanovených v § 28 odsek 1 písm. g) Zákona o energetike, ak takéto prerušenie alebo obmedzenie sám nezavinil. Dodávateľ nemá povinnosť dodávať elektrinu a zabezpečovať distribučné služby v prípade ukončenia distribúcie elektriny do dotknutého odberného miesta zo strany PDS vykonaného v súlade s Prevádzkovým poriadkom PDS, ako aj počas obmedzenia alebo prerušenia distribúcie elektriny zo strany PDS v rozsahu, na ktorý sa obmedzenie alebo prerušenie distribúcie vzťahuje. Po odstránení príčin obmedzenia alebo prerušenia distribúcie elektriny Dodávateľ bezodkladne umožní Odberateľovi odoberať elektrinu v príslušnom odbernom mieste. V prípade ukončenia distribúcie elektriny do odberného miesta Odberateľa zo strany PDS Dodávateľ ukončí Zmluvu s Odberateľom len na základe Žiadosti podanej Odberateľom.
3. Dodávateľ je oprávnený obmedziť a prerušiť distribúciu elektriny do odberných miest Odberateľa, a za tým účelom vo vlastnom mene požiadať PDS o obmedzenie a prerušenie distribúcie elektriny, ak Odberateľ podstatným spôsobom porušuje Zmluvu aj po doručení predchádzajúceho písomného upozornenia. Písomné upozornenie Dodávateľa podľa predchádzajúcej vety sa považuje za doručené Odberateľovi dňom prevzatia zásielky alebo dňom odmietnutia prevzatia zásielky, alebo dňom jej uloženia na pošte, aj keď sa o jej uložení Odberateľ nedozvedel. Dodávateľ v takomto prípade nezodpovedá za vzniknutú škodu ani za ušlý zisk Odberateľa. Dodávateľ je v takomto prípade oprávnený účtovať Odberateľovi poplatok za znovupripojenie odberného miesta podľa platného Cenníka služieb distribúcie príslušného PDS, ktorý sa Odberateľ zaväzuje zaplatiť. Dodávateľ je taktiež oprávnený účtovať Odberateľovi náklady spojené s odoslaním písomnej výzvy podľa prvej vety.
4. Dodávateľ nezodpovedá za škody a Odberateľ nemá právo na náhradu škody ani ušlého zisku, ak škoda alebo ušlý zisk vznikol z titulu prerušenia alebo obmedzenia dodávky a/alebo distribúcie elektriny, ak nastane okolnosť ustanovená v § 31 ods. 1 písm. e) Zákona o energetike alebo ak dôjde k prerušeniu alebo obmedzeniu prenosu elektriny z dôvodov ustanovených v § 28 odsek 1 písm. g) Zákona o energetike a Dodávateľ takúto okolnosť nezavinil alebo z dôvodu okolností vylučujúcich zodpovednosť.
5. Dodávateľ nezodpovedá za  vzniknuté škody ani za  ušlý zisk, ak je dodávka elektriny zabezpečená cez cudzie zariadenie a nedodanie elektriny je spôsobené poruchou alebo inou udalosťou na  tomto zariadení. Dodávateľ tiež nezodpovedá za  škody spôsobené nedodaním elektriny, ktoré vznikli pri zabezpečovaní povinností vo všeobecnom hospodárskom záujme v zmysle ustanovení § 24 zákona o energetike alebo pri stavoch núdze podľa § 20 zákona o energetike.

XIII. Súhlas k zabezpečeniu distribúcie elektriny

1. Odberateľ týmto poveruje Dodávateľa, aby v jeho mene zabezpečil distribúciu elektriny do odberných miest podľa tejto zmluvy od príslušného prevádzkovateľa distribučnej sústavy na časti vymedzeného územia, a to za podmienok uvedených v príslušných rozhodnutiach ÚRSO, Prevádzkového poriadku PDS a podmienok poskytovania distribúcie PDS. Odberateľ sa zaväzuje poskytnúť Dodávateľovi požadovanú súčinnosť nevyhnutnú na zabezpečenie distribúcie elektriny od PDS. V prípade, že Odberateľ Dodávateľovi požadovanú súčinnosť na zabezpečenie distribúcie elektriny neposkytne, Dodávateľ nie je povinný distribúciu elektriny podľa tejto zmluvy Odberateľovi zabezpečiť.

XIV. Záverečné ustanovenia

1. Všetky úkony vyplývajúce zo zmluvy musia byť vykonané písomne v listinnej podobe, pokiaľ zmluvné strany nedohodnú prípustnosť inej formy. Písomnosti sa považujú za doručené, v momente, kedy boli adresátom prevzaté alebo boli vrátené odosielateľovi ako nedoručiteľné a adresát svojím konaním, alebo opomenutím zmaril doručenie písomnosti. Účinky doručenia nastanú aj vtedy, ak adresát doručenie písomnosti odmietol.
2. Zmluva je vyhotovená v 2 rovnopisoch, z ktorých obe zmluvné strany obdržia po 1 vyhotovení zmluvy.
3. Zmeny a doplnky tejto zmluvy môžu byť vykonané len písomnou formou očíslovaných dodatkov, podpísaných oboma zmluvnými stranami.
4. Právny vzťah založený touto zmluvou sa riadi a spravuje Obchodným zákonníkom, zákonom o energetike, príslušnými vyhláškami Ministerstva hospodárstva SR, výnosmi a rozhodnutiami Úradu pre reguláciu sieťových odvetví SR, Prevádzkovým poriadkom Dodávateľa a ostatnými všeobecne záväznými právnymi predpismi.
5. Údaje poskytnuté Odberateľom v súvislosti so zmluvou, Dodávateľ uloží za účelom spracovania dát, s čím Odberateľ podpisom zmluvy vyjadruje svoj súhlas.
6. Ak niektoré ustanovenia tejto zmluvy budú prekonané novou právnou úpravou, zmluvné strany sa zaväzujú nahradiť dotknuté ustanovenia v tejto zmluve ustanoveniami novými, určenými právnou úpravou, resp. zmenou tak, aby bol zachovaný účel tejto zmluvy.
7. Zmluvné strany sa zaväzujú, že budú chrániť pred tretími osobami všetky informácie týkajúce sa tejto zmluvy. Žiadna zo zmluvných strán neposkytne akékoľvek informácie týkajúce sa tejto zmluvy tretím stranám bez predchádzajúceho písomného súhlasu druhej zmluvnej strany, okrem informácií verejne publikovaných, alebo sprístupnenie ktorých ukladá zákon alebo všeobecne záväzný právny predpis.
8. V súlade so zákonom o ochrane osobných údajov a o zmene a doplnení niektorých zákonov v znení neskorších predpisov (ďalej len „Zákon o ochrane osobných údajov“) a nariadenia EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, ďalej len „nariadenie“) Dodávateľ (ako prevádzkovateľ) spracúva osobné údaje Odberateľa na účely uzatvorenia a plnenia zmluvy a všetkých vzťahov so zmluvou súvisiacich.
   1. Zmluvné strany prehlasujú, že túto zmluvu uzatvárajú po jej dôkladnom prečítaní slobodne, na základe vlastnej vôle, vážne a nie v tiesni, alebo nápadne nevýhodných podmienok.
   2. Zmluvné strany sa dohodli v súlade s ustanovením § 262 Obchodného zákonníka že, ich záväzkový vzťah sa spravuje Obchodným zákonníkom.
   3. Neoddeliteľnými súčasťami tejto zmluvy sú prílohy:

* Príloha č. 1 - Zoznam odberných miest
* Príloha č. 2 - Technická špecifikácia odberného miesta
* Príloha č. 3 – Zoznam subdodávateľov

**XV. Určenie oprávnených osôb zmluvných strán na konanie vo veciach tejto zmluvy**

1. Zmluvné strany sa dohodli, že splnomocnenci uvedení v tejto časti sú oprávnení v rámci tejto zmluvy viesť spoločné rokovania, týkajúce sa predmetu, termínov a ostatných podmienok súvisiacich s plnením tejto zmluvy. Pokiaľ zo záverov takýchto rokovaní vyplynú námety na zmenu tejto zmluvy, potom ide len o návrh na zmenu zmluvy.
2. Pokiaľ to nie je v zmluve dohodnuté iným spôsobom, písomnou formou odovzdania dokumentov podľa tejto zmluvy sa rozumie doporučený list. Keď je správa odovzdaná elektronickou formou (e-mail, fax) musí byť najneskôr nasledujúci pracovný deň po dni odoslania potvrdená doporučeným listom. Termín doručenia e-mailu alebo faxu sa rozumie deň prijatia e-mailu alebo faxu, v prípade keď bola splnená podmienka o ich následnom potvrdení. Vo všetkých ostatných prípadoch sa termínom doručenia rozumie deň doručenia dokumentov doporučenou poštou alebo deň osobného doručenia splnomocnencami druhej strany.
   1. Splnomocnenci pre zmluvné vzťahy

Na strane Dodávateľa: *doplní dodávateľ*

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |

Na strane Odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Energetik | Vladimír Gašpárek | 905716467 | energetik@povs.sk |

* 1. Splnomocnenci pre rokovania

Na strane Dodávateľa: *doplní dodávateľ*

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |

Na strane Odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Energetik | Vladimír Gašpárek | 905716467 | [energetik@povs.sk](mailto:energetik@povs.sk) |

* 1. Splnomocnenci pre dojednávanie tranží

Na strane Dodávateľa: *doplní dodávateľ*

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |
|  |  |  |  |

Na strane Odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Energetik | Vladimír Gašpárek | 905716467 | energetik@povs.sk |

* 1. Splnomocnenci pre špecifikácie odberného(-ných) miesta (miest)

Na strane Dodávateľa: *doplní dodávateľ*

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
|  |  |  |  |

Na strane Odberateľa:

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Energetik | Vladimír Gašpárek | 905716467 | energetik@povs.sk |

* 1. Komunikácia v prípade poruchy a plánovaných prerušení v distribúcií elektriny

|  |  |
| --- | --- |
| **Funkcia** | **Telefón/fax** |
| Poruchová linka SSD | 0800 159 000 |
| Poruchová linka VSD | 0800 123 332 |
| Poruchová linka ZSD | 0850 111 567 |

* 1. Splnomocnenci pre vybavovanie požiadaviek zákazníka po uzatvorení zmluvy

Na strane Dodávateľa: *doplní dodávateľ*

|  |  |  |  |  |  |
| --- | --- | --- | --- | --- | --- |
| **Funkcia** | **Meno** | **Telefón/fax** | | **E-mail** | |
|  |  | |  | |  |

* 1. Zmluvu dojednával

|  |  |  |  |  |  |
| --- | --- | --- | --- | --- | --- |
| **Funkcia** | **Meno** | | **Telefón/fax** | **E-mail** | |
| Energetik | Vladimír Gašpárek | 905716467 | | | energetik@povs.sk |

* 1. Podávanie reklamácií

|  |  |  |  |
| --- | --- | --- | --- |
| **Funkcia** | **Meno** | **Telefón/fax** | **E-mail** |
| Energetik | Vladimír Gašpárek | 905716467 | energetik@povs.sk |

V ................................. dňa ......................... v Považskej Bystrici dňa ...........................

*ZA DODÁVATEĽA: doplní dodávateľ ZA ODBERATEĽA:*

Meno a priezvisko: ............................ Meno a priezvisko: Ing. Peter Bočinec

Funkcia : ...................... .. Funkcia: člen predstavenstva

Podpis: ......................... Podpis:

Meno a priezvisko Meno a priezvisko: Ing. Marta Kazimírová

Funkcia Funkcia: člen predstavenstva

Podpis: Podpis:

Príloha č. 3 Zoznam subdodávateľov

Dodávateľ prehlasuje, že pri plnení tejto zmluvy bude využívať kapacity, resp. zdroje nasledovných subdodávateľov a zároveň prehlasuje, že u subdodávateľov nejestvujú dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 o verejnom obstarávaní v znení neskorších predpisov:

|  |  |  |  |  |  |  |
| --- | --- | --- | --- | --- | --- | --- |
| Obchodný názov a sídlo subdodávateľa | IČO, DIČ, IČ DPH | Predmet subdodávky | Rozsah subdodávky | Osoba oprávnená konať za subdodávateľa | | |
| Meno a priezvisko | Adresa | Dátum narodenia |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

V prípade potreby zmeny subdodávateľa je dodávateľ povinný nahlásiť zmenu subdodávateľa odberateľovi min. 3 dni pred plánovanou zmenou. Postupuje sa podľa § 41 Využitie subdodávateľov zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení.

V ........................ dňa ..........

ZA DODÁVATEĽA:

Meno a priezvisko: .........................

Funkcia: ........................................

Podpis: .........................................